Държавен вестник, бр. 103, 2009 г., стр. 23

БРОЙ  103	
Д Ъ Р Ж А В Е Н  В Е С Т Н И К 	
СТР.  23  
(3) Кръвна проба за изследване на антитела 
срещу ХИВ се взема и се изпраща на НРЛХ, 
както следва: 
1. през 6-ия месец след раждането, ако ре-
зултатът по ал. 2, т. 4 е отрицателен;
2. през 12-ия месец след раждането, ако 
резултатът по т. 1 е положителен;
3. през 18-ия месец след раждането, ако 
резултатът по т. 2 е положителен.
(4) При положителен резултат от пробата по 
ал. 2 незабавно се взема втора кръвна проба 
за изследване и се изпраща на НРЛХ.
(5) Детето се счита за заразено с ХИВ при 
наличието на две положителни проби.
Раздел III
Съобщаване на резултата на лицето, изследвано 
за заразеност с ХИВ
Чл. 25. (1) Резултатът от изследването се 
съобщава лично на лицето от медицинския 
специалист, назначил изследването. 
(2) При съобщаване на резултата от изслед-
ването за ХИВ се провежда следтестово кон-
султиране на лицето съгласно приложение № 7. 
Чл. 26. Реактивният резултат от първичното 
изследване не се съобщава на лицето. 
Чл. 27. (1) Неопределеният резултат от 
потвърдително изследване на първата кръвна 
проба се съобщава на пациента като неоконча-
телен (предварителен) и му се предлага второ 
изследване след 3 месеца. 
(2) Като окончателен се съобщава резултатът 
от второто потвърдително изследване, извър-
шен след 3-ия месец, ако няма нова рискова 
експозиция.
Чл. 28. (1) Лица с отрицателен резултат от 
първично изследване се диагностицират като 
неинфектирани и резултатът им се съобщава.
(2) В случаи с рискова експозиция до 3 
месеца или при лица с високорисково поведе-
ние се предлага повторно изследване в срок 3 
месеца след датата на експозицията. 
Чл. 29. (1) Положителният резултат от пот-
върдително изследване на втората кръвна проба 
от НРЛХ се съобщава и лицето се насочва към 
лечебно заведение за лечение на ХИВ инфек-
ция и към служби за психосоциална подкрепа 
и грижи на лица с ХИВ инфекция. 
(2) Бременните се информират за необхо-
димостта от провеждане на антиретровирусна 
профилактика за предотвратяване предаването 
на ХИВ на плода и за изследване на новоро-
деното за заразеност с ХИВ.
Чл. 30. Лицата с висок риск от заразяване с 
ХИВ независимо от резултата от изследването 
се насочват за консултиране към структурите 
по чл. 3, т. 4.
 Раздел IV 
Съобщаване и отчитане на изследванията за 
ХИВ и случаите на заразеност с ХИВ
Чл. 31. (1) Националната референтна ла-
боратория за ХИВ изпраща информация на 
регионалната инспекция по опазване и контрол 
на общественото здраве по местоживеене за 
положителния резултат под индивидуален код 
на лицето с бързо известие съобразно разпо-
редбите на Наредба № 21 от 2005 г. за реда за 
регистрация, съобщаване и отчет на заразните 
болести (ДВ, бр. 62 от 2005 г.).
(2) Националната референтна лаборатория 
за ХИВ съобщава в срок от два работни дни 
на Министерството на здравеопазването за 
всеки случай с установена заразеност с ХИВ, 
като попълва форма за съобщаване на случаи 
с установена заразеност с ХИВ съгласно при-
ложение № 8.
(3) Всеки медицински специалист, взел вто-
рата кръвна проба за потвърждаване на случаи 
за ХИВ, попълва учетна форма съгласно прило-
жение № 9, която се предоставя едновременно 
с взетата кръвна проба на НРЛХ.
(4) Национална референтна лаборатория за 
ХИВ съхранява учетната форма по ал. 3.
(5) Всички лаборатории, които извършват 
изследвания за ХИВ, изпращат ежемесечна 
информация за броя на изследваните за ХИВ 
лица и резултатите от изследването на регионал-
ната инспекция по опазване и контрол на об-
щественото здраве, отдел „Противоепидемичен 
контрол“, на чиято територия е лабораторията, 
чрез учетна форма съгласно приложение № 10.
Чл. 32. (1) В случай че лекарят не може 
да открие лицето и да осигури втората кръвна 
проба, той уведомява НРЛХ и регионалната 
инспекция по опазване и контрол на общест-
веното здраве писмено за съдействие при 
издирване на лицето.
(2) Регионалната инспекция по опазване 
и контрол на общественото здраве по место-
живеене издирва лицето за вземане на втора 
кръвна проба.
(3) Регионалната инспекция по опазване 
и контрол на общественото здраве издирва и 
писмено поканва лицето да се яви за вземане 
на втора кръвна проба за изследване за зара-
зеност с ХИВ.
(4) В случай че кръвната проба по ал. 1 е 
на донор на кръв, кръвни съставки, органи и 
тъкани и е изпратена от районен център по 
трансфузионна хематология или Националния 
център по трансфузионна хематология, НРЛХ 
съобщава на съответния център писмено с об-
ратна разписка резултата от изследването, като 
попълва протокол съгласно приложение № 11.